text: লোকায়ুক্ত নিয়ে ১৬ নভেম্বর বসছেন মুখ্যমন্ত্রী | Puber Kalom
  প্রথম পাতা প্রথম পাতা লোকায়ুক্ত নিয়ে ১৬ নভেম্বর বসছেন মুখ্যমন্ত্রী
  লোকায়ুক্ত নিয়ে ১৬ নভেম্বর বসছেন মুখ্যমন্ত্রী
  পুবের কলম প্রতিনিধি- রাজ্যে লোকায়ুক্ত নিয়োগ নিয়ে আগামী ১৬ নভেম্বর বৈঠকে বসতে চলেছেন মুখ্যমন্ত্রী মমতা বন্দ্যোপাধ্যায়। রাজ্য বিধানসভা সূত্রে খবর, ওইদিন অধ্যক্ষ বিমান বন্দ্যোপাধ্যায়ের ঘরে এই বৈঠক হবে। লোকায়ুক্ত নিয়োগের জন্য যে কলেজিয়াম রয়েছে তাতে মুখ্যমন্ত্রীর সঙ্গে রয়েছেন বিধানসভার অধ্যক্ষ, বিরোধী দলনেতা এবং রাজ্যের পরিষদীয় মন্ত্রী।
  ইতিমধ্যেই গত জুলাইয়ে বিধানসভার অধিবেশনে সংশোধিত পশ্চিমবঙ্গ লোকায়ুক্ত বিল পাশ করিয়েছে রাজ্য সরকার। সূত্রে খবর, সেই বিল আইনে পরিবর্তন করার স্বার্থে রাজ্যপালের সাক্ষরও মিলেছে। মুখ্যমন্ত্রী লোকয়ুক্ত আইনের সংশোধনী পেশ করার সময় তাঁর বক্তৃতায় উল্লেখ করেছিলেন, রাজ্যে খুব দ্রুত লোকায়ুক্ত নিয়োগ করা হবে। বিধানসভার আগামী অধিবেশন শুরুর দিন অর্থাৎ ১৬ নভেম্বরের এই বৈঠক তারই প্রেক্ষিতে বলে পর্যবেক্ষকরা মনে করছেন। প্রসঙ্গত: বিচারপতি(অবসরপ্রাপ্ত) সমরেশ বন্দ্যোপাধ্যায় লোকায়ুক্ত হিসেবে অবসর গ্রহণের পর পদটি বর্তমানে শূন্য রয়েছে।